မောင့်မူပိုင်ရှင် (၁၉၆၄ ရုပ်ရှင်)

မောင့်မူပိုင်ရှင် ရုပ်ရှင်ဇာတ်ကားသည် ၁၉၆၄ခုနှစ်က မန္တလေးရုပ်ရှင်မှ ရိုက်ကူးထုတ်လုပ်ခဲ့သော ရုပ်ရှင်ဇာတ်ကားတစ်ခု ဖြစ်သည်။ မန္တလေးရုပ်ရှင်ပိုင်ရှင် ဒါရိုက်တာအောင်ဝင်းက ထွန်းဝေ၊ ကောလိပ်ဂျင်နေဝင်း၊ ဒေစီကျော်ဝင်း၊ ခင်သန်းနုတို့ကို သရုပ်ဆောင်ရိုက်ကူးခဲ့ပြီး အလွန်အောင်မြင်သော ဇာတ်ကားတစ်ကား ဖြစ်ခဲ့သည်။ဇာတ်ကားထဲပါ “မောင့် မူပိုင်ရှင်”သီချင်းမှာလည်း လက်ရှိအချိန်အထိ ထင်ရှားသည်။ သို့သော် အဆိုပါ ဇာတ်ကားနှင့်စပ်လျဉ်းပြီး မည်သူတစ်ဦးတစ်ယောက် မှ အကယ်ဒမီဆု မရခဲ့ပေ။ 

ယင်းဇာတ်ကားကို ဒါရိုက်တာ ကိုစန်းအောင်က ဒုတိယအကြိမ်အဖြစ် ၂၀၀၀ ခုနှစ်တွင် သရုပ်ဆောင် ဒွေး၊ လွင်မိုး၊ ထွန်းအိန္ဒြာဗိုလ်၊ ထက်ထက်မိုးဦးတို့ဖြင့် ပြန်လည်ရိုက်ကူးခဲ့သည်။ရုံတင်ပြသစဉ် အထူးဝင်ငွေကောင်းသည့် ရုပ်ရှင်တစ်ခုဖြစ်ခဲ့သည်။ထိုဇာတ်ကားသည် ၂၀၀၀ပြည့်နှစ် မြန်မာ့ရုပ်ရှင်ထူးချွန်ဆု  ချီးမြှင့်ပွဲ တွင် ရုပ်ရှင်ဓာတ်ပုံဆု သန်းညွှန့်(ပန်းသာ) (မောင့်မူပိုင်ရှင်)(ဆေးရောင်စုံ)က ရရှိခဲ့သည်။

ကိုးကား 

မြန်မာ ရုပ်ရှင်ဇာတ်ကားများ